Εκδρομή της Αγάπης

Η Εκδρομή της Αγάπης είναι η δράση μιας ομάδας εθελοντών που πραγματοποιεί δωρεάν εκδρομές, δράσεις και προγράμματα βιωματικής μάθησης για παιδιά, νέους και ενήλικες με κοινωνικές, οικονομικές κ.α. δυσχέρειες.

 Το όραμα της ομάδας είναι η δημιουργία ενός θεσμού που θα συμβάλλει στην ανάπτυξη των νέων ανθρώπων με στόχο την εξέλιξή τους σε αυριανούς πολίτες που προάγουν αξίες όπως η ισότητα, η αποδοχή της διαφορετικότητας, η κοινωνική ευημερία και η περιβαλλοντική προστασία. Η συνειδητοποίηση πως ο αριθμός των παιδιών που μεγαλώνουν στην Ελλάδα κάτω από αντίξοες συνθήκες διαρκώς αυξάνεται, οδήγησε την άνοιξη του 2010 στη δημιουργία της ομάδας «Εκδρομή της Αγάπης». Παιδιά τα οποία προέρχονται από οικογένειες με κοινωνικές και οικονομικές δυσχέρειες, παιδιά με αναπηρίες (ΑΜΕΑ), παιδιά μεταναστών και άλλων μειονοτήτων έχουν βασικές ανάγκες για συναισθηματική υποστήριξη, στέγαση, τροφή, ρουχισμό, φάρμακα, παιδεία, δραστηριότητες προσωπικής ανάπτυξης και κοινωνικής ένταξης. Οι πόροι που εξασφαλίζουν οι κοινότητές τους συνήθως δεν επαρκούν για την κάλυψη όλων των παραπάνω αναγκών. Καθώς για αρκετά από αυτά τα παιδιά η ομάδα εκτιμά πως η χαρά της εκδρομής είναι σχεδόν άγνωστη και αποτελεί πολυτέλεια, ο στόχος της ομάδας είναι στις εκδρομές τα παιδιά και οι νέοι, μέσα από την επαφή με την φύση, το παιχνίδι, τη βιωματική μάθηση και την καλλιέργεια αξιών, να αποκτήσουν πρόσβαση σε μια ποιοτικότερη καθημερινότητα ζωής. Τα παιδιά και οι νεαροί εκδρομείς έχουν τη δυνατότητα: να γνωρίσουν νέους τόπους να έρθουν σε επαφή με την ελληνική φύση να επισκεφθούν αμπελώνες, οινοποιεία, - μονάδες γεωργικής παραγωγής, βιοτεχνίες, βιομηχανίες και φράγματα να εξοικειωθούν με την ελληνική γλώσσα να ανακαλύψουν μέσα από το παιχνίδι και την έρευνα τον ελληνικό πολιτισμό, τα ήθη και τα έθιμα, τις τέχνες (βιωματικές ξεναγήσεις σε μουσεία, αρχαιολογικούς χώρους, γνωριμία και συνεργασία με τοπικές κοινότητες, συμμετοχή σε τοπικές γιορτές, εκθέσεις, προβολές) να συμμετέχουν σε αθλητικές και ψυχαγωγικές δραστηριότητες με εργαλεία τη βιωματική μάθηση υπό την καθοδήγηση ατόμων με εμπειρία στην ψυχολογία, τον εθελοντισμό και τον ΠροσκοπισμόΣε συνεργασία με τις κοινότητές τους, προσφέρεται στα παιδιά και τους νέους η δυνατότητα: να αναπτύξουν αξίες όπως η επικοινωνία, η ομαδικότητα, η συνεργασία να καλλιεργήσουν την αυτοεκτίμησή τους να εκφράσουν την αγάπη και τη χαρά τους να πιστέψουν πως έχουν την ίδια αξία και τις ίδιες ευκαιρίες με όλα τα παιδιά να μάθουν παίζοντας Οι 5 πρώτες Εκδρομές της Αγάπης έγιναν με το Ζάννειο Ίδρυμα Παιδικής Προστασίας την περίοδο 2010-2011. Η 6η εκδρομή έγινε τον Μάιο του 2012 παρέα με τα παιδιά του Κέντρου Υποδοχής Ανήλικων Μεταναστών, Αιτούντων Άσυλο, Κρήτης. Ακολούθησε, η 7η Εκδρομή της Αγάπης με τα παιδιά του Ιδρύματος Χατζηκώνστα, η 8η με το Λύρειο παιδικό ίδρυμα, ενώ η πιο πρόσφατη πραγματοποιήθηκε τον Ιούνιο του 2013, με τις οικογένειες που στηρίζει η εθελοντική πρωτοβουλία Give The Kids. Συμμετοχή στο Wonder Festival - Οκτώβριος 2011 Συμμετοχή στο Συνέδριο της Περιφερειακής Εφορείας Προσκόπων Αθηνών - Νοέμβριος 2011 Συμμετοχή στον Λαχανόκηπο στο Ζάννειο Ίδρυμα Παιδικής Προστασίας - Μάιος 2012 Συμμετοχή στις Παιδιαδρομές στο Φάληρο - Σεπτέμβριος 2012 Συμμετοχή στη δράση "Λαχανικά και Παιδιά" στο Ίδρυμα Χατζηκώνστα - Οκτώβριος 2012 Συμμετοχή στο project Human Grid του TEDxAthens- Nοέμβριος 2013 Συμμετοχή στα workshops του Volunteer4greece Συμμετοχή στο 1ο Φεστιβάλ Ευ Ζην- Ιούνιος 2013 Η Εκδρομή της Αγάπης στην Κρήτη TV Η “Εκδρομή της αγάπης” χαρίζει χαμόγελα στα παιδιά Πολεμούν την κρίση με... κουτάλες και εκδρομές Εκδρομές με εμπειρίες και διδάγματα για παιδιά σε ιδρύματα Έπιασαν ..δουλειά οι εθελοντές της "Εκδρομής της Αγάπης" «Εκδρομή της Αγάπης» Εκδρομή Αγάπης στον ΣΚΑΙ 17/01/12 Η εκδρομή της «Αγάπης» στην ΖΟΥΓΚΛΑ (28-1-2011)